ΓΡΑΠΤΗ ΕΡΩΤΗΣΗ E-2535/00

υποβολή: Herbert Bsch (PSE) προς την Επιτροπή

(28 Ιουλίου 2000)

Θέμα: Η οδηγία 94/45/ΕΚ του Συμβουλίου σχετικά με τη σύσταση Ευρωπαϊκής Επιτροπής Επιχείρησης

Η BASS PLC, κοινοπραξία με πάνω από 2 800 ξενοδοχεία και 3 000 εστιατόρια, συνήψε συμφωνία, βάσει του άρθρου 13 της οδηγίας 94/45/ΕΚ(1) του Συμβουλίου σχετικά με τη σύσταση Ευρωπαϊκού Συμβουλίου Επιχείρησης, πριν από τις 22 Σεπτεμβρίου 1996, με συνέπεια η ισχύς της εν λόγω συμφωνίας να διασφαλίζεται και μετά τη μεταφορά της οδηγίας στο εθνικό δίκαιο.

Η συμφωνία προβλέπει την εκλογή των εκπροσώπων των εργαζομένων στο Bass-European Forum (ευρωπαϊκή επιτροπή επιχείρησης της BASS PLC) κατά τρόπο που δεν λαμβάνει καθόλουπόψη τις διαδικασίες νομιμοποίησης της εκλογής συνδικαλιστικών εκπροσώπων της αυστριακής εργατικής νομοθεσίας.

Επιπλέον, οι λοιπές διατάξεις της συμφωνίας δεν διασφαλίζουν τη νόμιμη εκπροσώπηση των εργαζομένων στα τοπικά καταστήματα της κοινοπραξίας BASS, και συνεπώς δεν επιτυγχάνεται ο στόχος της οδηγίας 94/45/ΕΚ ενίσχυση της ενημέρωσης και ακρόασης των εργαζομένων σε επιχειρήσεις κοινοτικής κλίμακας.

Ως εκ τούτου ερωτώ:

1. Η εταιρεία BASS λαμβάνει ως αφετηρία ότι με τον προαιρετικό χαρακτήρα της συμφωνίας σύμφωνα με το άρθρο 13 όλες οι διατάξεις ευρωπαϊκού δικαίου αλλά και οι εθνικοί κανόνες εργατικής νομοθεσίας δεν ισχύουν per se γι’ αυτήν. Συμμερίζεται η Επιτροπή τη νομική αυτή άποψη και δεν οδηγεί άραγε αυτό σε opting-out στο πλαίσιο του ευρωπαϊκού δικαίου;

2. Υπάρχουν σκέψεις να αρθούν στο πλαίσιο της τρέχουσας αναθεώρησης της διαδικασίας σύμφωνα με το άρθρο 15 της οδηγίας 94/45/ΕΚ αυτές οι αντιφάσεις μεταξύ των προαιρετικών συμφωνιών του άρθρου 13 και του ισχύοντος εθνικού και ευρωπαϊκού δικαίου;

3. Δεν θα ήταν σκόπιμο να επιδιωχθεί η δυνατότητα επίκλησης των δικαιωμάτων των εργαζομένων για ενημέρωση και ακρόαση, όπως ορίζει το άρθρο 1 της οδηγίας, καθώς και της διάταξης σχετικά με τους εκπροσώπους των εργαζομένων, όπως ορίζει το άρθρο 2 της οδηγίας, σε όλες τις περιπτώσεις ακόμα και στην περίπτωση της επιλογής που προβλέπει το άρθρο 13;

4. Δεν θα ήταν επίσης σκόπιμο σε περίπτωση να κατοχυρωθούν οι δυνατότητες καταγγελίας συμφωνιών που έχουν συναφθεί δυνάμει του άρθρου 13 ή αντιστοίχως να εισαχθούν στο κείμενο της οδηγίας διατάξεις οι οποίες να επιτρέπουν δυνατή τη μετάβαση από τις συμφωνίες του άρθρου 13 στη διαδικασία του άρθρου 6;

5. Δεν θα αποτελούσε η ενίσχυση της συμμετοχής των συνδικάτων και η θέσπιση αυστηρότερων κυρώσεων ένα πρόσφορο μέσο να αντιμετωπισθεί αυτή η κατάσταση των επανειλημμένων παραβιάσεων αυτής της οδηγίας αλλά και άλλων οδηγιών;

(1) ΕΕ L 254 της 30.9.1994, σελ. 64.

Απάντηση της κ. Διαμαντοπούλου εξ ονόματος της Επιτροπής

(4 Οκτωβρίου 2000)

Σύμφωνα με το άρθρο 13 της οδηγίας 94/45/ΕΚ του Συμβουλίου της 22ης Σεπτεμβρίου 1994 για τη θέσπιση μιας ευρωπαϊκής επιτροπής επιχείρησης ή μιας διαδικασίας σε επιχειρήσεις και ομίλους επιχειρήσεων κοινοτικής κλίμακας με σκοπό να ενημερώνονται οι εργαζόμενοι και να ζητείται η γνώμη τους(1), και τις σχετικές διατάξεις στην εθνική νομοθεσία εφαρμογής, οι κοινωνικοί εταίροι σε επίπεδο εταιρείας μπορούν να συνάψουν εθελοντικές συμφωνίες για τη θέσπιση μιας ευρωπαϊκής επιτροπής επιχείρησης. Οιποχρεώσεις που πηγάζουν από αυτή την οδηγία δεν θα ισχύσουν στην περίπτωση των επιχειρήσεων κοινοτικής κλίμακας, στις οποίεςπήρχε ήδη συμφωνία που καλύπτει το σύνολο του εργατικού δυναμικού και προβλέπει τη διακρατική ενημέρωση των εργαζομένων και τη διατύπωση της γνώμης τους. Τέτοιες συμφωνίες που προηγούνται της οδηγίας, πρέπει να έχουνπογραφεί πριν από τις 22 Σεπτεμβρίου 1996.

Συνεπώς, στην ουσία ο νομικός αντίκτυπος μιας έγκυρης συμφωνίας που προηγείται της οδηγίας έγκειται στο ότι τέτοιες επιχειρήσεις απαλλάσσονται από την εφαρμογή της οδηγίας και ειδικότερα από την εφαρμογή των επικουρικών διατάξεων που διατυπώνονται στο παράρτημα.

Η εταιρεία Bass PLC έχει συνάψει συμφωνία βάσει του άρθρου 13, η οποία σύμφωνα με τις πληροφορίες που διαθέτει η Επιτροπή, τροποποιήθηκε το 1998 ύστερα από διαπραγματεύσεις μεταξύ κοινωνικών εταίρων και διαβουλεύσεις με την ευρωπαϊκή επιτροπή των εργαζομένων σε ξενοδοχεία, εστιατόρια και επιχειρήσεις τροφοδοσίας (European committee of food, catering and Allied workers unions ECF-IUF).

Όσον αφορά την αναθεώρηση της οδηγίας 94/45/ΕΚ, η Επιτροπή στην έκθεσή της τής 4ης Απριλίου 2000 που αφορά την εφαρμογή αυτής της οδηγίας(2), έλαβε επίσημα θέση δηλώνοντας ότι Η αξιολόγηση της εφαρμογής της οδηγίας θα συνεχιστεί σε σχέση με τις παρούσες συζητήσεις στο Συμβούλιο και στο Ευρωπαϊκό Κοινοβούλιο σχετικά με τους φακέλους που συνδέονται στενά με αυτήν (Πρόταση οδηγίας που καθορίζει το γενικό πλαίσιο όσον αφορά την πληροφόρηση και την γνωμοδότηση των εργαζομένων στην Ευρωπαϊκή Κοινότητα(3)" σχέδιο οδηγίας που αφορά την συμμετοχή των εργαζομένων στην ευρωπαϊκή κοινωνία). Ενόψει των συμπερασμάτων της αξιολόγησης αυτής, καθώς και της εξέλιξης των άλλων φακέλων της, η Ευρωπαϊκή Επιτροπή θα αποφασίσει σε εύθετο χρόνο σχετικά με την ενδεχόμενη τροποποίηση της οδηγίας.

(1) ΕΕ L 254 της 30.9.1994.

(2) COM(2000)188 τελικό.

(3) COM(98)612 τελικό.